Barnaheill fá eina milljón úr þróunarsjóði innflytjendamála Barnaheill fengu eina milljón úr þróunarsjóði innflytjendamála . Alls voru veittir 17 styrkir úr þróunarsjóðnum og afhenti Jóhanna Sigurðardóttir félags - og tryggingamálaráðherra styrkina að loknu málþingi um málefni innflytjenda þ. 11 janúar sl . Markmið verkefnisins er að veita börnum , íslenskum og erlendum , aðgang að síma - og netlínu þar sem þau geta á auðveldan hátt tjáð skoðanir sínar og líðan . Svörun verður á íslensku og tungumálum fjölmennustu innflytjendahópa . Verkefnið er sem hugsað er sem þróunarverkefni til þriggja ára . Með þessu framtaki vilja Barnaheill að rödd barna heyrist betur í íslensku samfélagi , en samkvæmt 12. og 13. grein Barnasáttmálans eiga börn rétt á að láta í ljós skoðanir sínar og tjá tilfinningar sínar og sjónarmið og þau eiga rétt á að leita sér upplýsinga og koma þeim á framfæri . Þær hjálparlínur sem starfandi eru á landinu beinast fyrst og fremst að fullorðnu fólki og mun barna - og unglingalína Barnaheilla vera sérsniðin að þörfum barna þ.á.m. barna innflytjenda . Barnaheill eru komin vel á veg með skipulagninu og eru að leita eftir fjármagni í þetta mikilvæga verkefni . Barnaheill þakka Félags - og tryggingamálaráðuneyti kærlega fyrir mikilvægan stuðning